Document ID: /roh_data/filtered/fineweb-2-filterrobots_roh.jsonl.gz/10425

Per ordinari festivein nus nos survetschs divins el center da sentupada "AUA VIVA" a Mustér. Duront il temps da stad "viagein" nus da temps en temps a travers la Cadi e fagein diever dallas numerusas e bialas capluttas dalla regiun.
Datum e temps dils survetschs divins saveis Vus leger sut "aktuell" denton anfleis Vus las informaziuns necessarias era el Fegl ufficial, ella Tuatschina ni el "reformiert.". Cun quei link saveis vus dumandar ils priedis dils davos survetsch divins.
Ils dis da fiasta festivein nus la s. Tscheina el survetsch divin. Ils survetschs divins ein per tudestg. En cunvegnientscha cun las pleivs catolicas envidein nus da temps en temps ad in survetsch divin ecumen, che vegn celebraus per romontsch e per tudestg.